**EELNÕU 2024/232**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

25. jaanuar 2024 nr

Viljandi linna 2023. aasta spordipreemiad

Viljandi Linnavolikogu 24.09.2015 määruse nr 62 “Viljandi linna spordipreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu kultuuri- ja spordikomisjoni otsus.
2. Viljandi linna 2023. aasta spordipreemia saajad on:
   1. ………………………….……………..;
   2. kuni 21 aastane sportlane…………….
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Vilja Volmer-Martinson

**Esitatud:** 08.01.2024

**Esitaja:** Viljandi Linnavalitsus **Ettekandja:** Liis Aedmaa

**Lk arv:** 10

**Hääletamine:** nõudmisel

Seletuskiri

**Viljandi linna 2023. aasta spordipreemiad**

Eelnõu eesmärk on tunnustada Viljandi linnas tegutsevaid füüsilisi või juriidilisi isikuid või muid ühendusi, mis ei ole juriidiline isik, väljapaistva tegevuse eest spordivaldkonna edendamisel või saavutuste eest spordi valdkonnas.

Spordipreemiate määramine toimub Viljandi Linnavolikogu 24.09.2015 määruse nr 64 “Viljandi linna spordipreemia“ alusel ning arvestades laekunud ettepanekuid.

Määrusega saab tutvuda siin: <https://www.riigiteataja.ee/akt/402102015016?leiaKehtiv>

Preemia määramiseks esitati spordipreemiale kokku 14 ettepanekut, neist 9 erineva isiku ja/või teo tunnustamiseks. Noore sportlase preemiale esitati kokku 11 ettepanekut, neist 7 erineva isiku tunnustamiseks.

Ühe preemia suurus on 2000 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja preemia saaja nimi kantakse Viljandi linna auraamatusse.

Preemia antakse üle Eesti Vabariigi 106. aastapäevale pühendatud pidulikul kontsertaktusel Pärimusmuusika Aidas 24. veebruaril 2024.

Spordipreemia ettepanekud:

|  |  |
| --- | --- |
| **Kandidaat** | **Põhjendus** |
| **Doris Meinbek**  Esitatud 3 korda  (esitaja Kristi Kroon, Viljandi Sõudeklubi ja Eesti 200 saadikurühm) | 2016. aastal sõudmise trenni tulles oli Dorise eesmärgiks teha trenni ja nautida seltskonda. See oli aeg, mil ta vaatas kuidas teised sportlased võistlevad maailma tasemel ja pingutavad igal võistlusel, et saada tiitlivõistluste paatkonda Eestit esindama. Alustades sõudmisega ei olnud Doris väga enesekindel ning arvas, et tema ei jõua sinna tasemele ja üldse võistlemine tundus hirmus asi. Ta käis ühe kuu trennis, kui treener Robert Jürimaa pani ta kirja Eesti Meistrivõistlustele sisesõudmises pikamaa distantsile. Robert nägi Dorises piisavalt potentsiaali saamaks heaks sõudjaks. Esimene võistlus lõppes 3. kohaga ning edaspidised kolmapäevad, mis eelneval kuul olid puhkepäevad, said automaatselt trennipäevadeks. Alates sellest võistlusest sai Doris aru, et talle meeldib sõuda ja see mida ta teeb, seda ta armastab. Sellest alguse saanud suur kirg, ambitsioon, distsipliin ja kohusetunne on Dorisest vorminud oma trennikaaslastele suure eeskuju ja eduka Eesti naissõudja. Tänaseks päevaks kuulub tema nimele üks Eesti rekord (sisesõudmise U19 2000m), 28 Eesti Meistritiitlit, 3 Maailmameistritiitlit, Euroopa Meistritiitel, Leedu Meistritiitel, 2 Balti Meistritiitlit ja 2022 U19 parima naiskonna tiitel. Samuti kuulub ta teist aastat järjest Team Estonia sportlaste hulka ning lisaks ka Eesti Sõudeliidu noortekoondisesse.  Dorise praegused saavutused räägivad enda eest, see tüdruk soovib ennast veel rohkemgi maailmale näidata ning ka oma eesmärkide püstitamisel on plaanis aina kõrgemale tippu pürgida. Tema eesmärkideks on Eesti naiste sõudmise esiletoomine, MM-i ja EM-i medalite võitmine kui ka neil osalemine, olümpiamängudele kvalifitseerumine, mis toimuvad 2028 Los Angeles. Arvestades ka asjaolu, et 2024 aasta olümpiamängudele hetkel ühtegi Eesti naist ei ole minemas, avaneks sellega Dorisele võimalus olla esimene naine või naiskond, kes esindab Eesti riiki olümpiamängudel sõudmises. Hetkel soovib ta treenida talvel vastupidava ja jõulise põhja, et tuleval aastal esindada oma riiki U23 EM-il Türgis ja MM-il Kanadas.  Spordipreemia oleks Dorisele mitmeti olulise tähendusega. Esmalt näeb ta veelgi, et Viljandi linnas olev kogukond märkab tema pingutusi ning soovib teda selle eest tunnustada. Samuti aitaks preemia finantsiline pool tema sportlaskarjääri teekonnal muretumalt jätkuda ning toetaks tema treening- ja võistuskulude katmist.  Mida võidab Viljandi?  Kindlasti lisandub linnale positiivsetes nootides kuulsust juurde. Viljandi on juba tuntud, kui silmapaistvate kuulsate sportlaste kodukoht ja väärib mitmekülgsete sportimisvõimalustega linna kuvandi hoidmist muutudes inimestele atraktiivsemaks paigaks, kuhu edaspidi oma elu planeerida. Palun anda võimalus veel ühe tubli noore sportlase edu püüdluste toetuseks!  Dorise parimad tulemused 2023:   * 27.-28. jaanuar - Euroopa Meistrivõistlused sisesõudmises U19 500m 1. koht, U19 2000m 2. koht; * 25.-26. veebruar - Maailma Meistrivõistlused sisesõudmises U19 2000m 1. koht, U19 500m 1. koht; * 11. märts - Eesti Meistrivõistlused sisesõudmises U23 2000m 1.koht; * 15.-16. aprill - Croatia Open U23 2000m ühepaadil 4. koht ja paarisaerulisel kahepaadil 2. koht; * 23.-25. juuni - Merevaigust Aer Naised 2000m ühepaadil 3. ja 5. koht; * 14.-15. juuli - Balti Meistrivõistlused Naised paarisaerulisel kahepaadil 500m 1. koht ja 2000m 1. koht; * 29.-30. juuli - Eesti täiskasvanute Meistrivõistlused Naised 2000m paarisaerulisel kahepaadil 2. koht, üksikaerulisel neljapaadil 1. koht, kaheksapaadil 1. koht, paarisaerulisel neljapaadil 1. koht; * 12.-13. august - Eesti noorte Meistrivõistlused U23 2000m ühepaadil 3. koht, üksikaerulisel kahepaadil 1. koht, paarisaerulisel kahepaadil 1. koht; * 26.-27. august - Euroopa Meistrivõistlused U23 2000m paarisaerulisel kahepaadil 6. koht; * 25. november - Eesti Meistrivõistlused sisesõudmises U23 6000m 1. koht.   --  Viljandi Sõudeklubi sportlane:   * Sisesõudmise maailmameistrivõistlused : 500 m ja 2000 m kuldmedal; * Sisesõudmise Euroopa meistrivõistlused: 500 m kuldmedal, 2000 m hõbemedal; * Euroopa meistrivõistlused sõudmises –paarisaeruline kahepaat VI koht; * Balti matś – paarisaeruline kahepaat I koht; * Eesti täiskasvanute MV – paarisaeru neljapaat I koht, Kaheksapaat I koht, roolijata neljapaat I koht; * Eesti U23 MV - paarisaeruline kahepaat I koht, roolijata kahepaat I koht; * ühepaat III koht.   Doris on väga töökas ja andekas sportlane. Ta on väga sihikindel ja võitleja hingega. Ta püstitab omale kindlad eesmärgid ja siis töötab selle nimel. Ta usaldab oma nõuandjaid ja teeb hea meelega koostööd. Doris on nõus vaeva nägema ja kergelt alla ei anna.  2023 aasta Eesti Sõudeliidu parim U23 vanuseklassi sportlane.  TEAM ESTONIA liige.  Treener: Robert Jürimaa  --  Doris on eeskujulikult sihikindel silmapaistev noor sportlane, kelle 2023 aasta spordisaavutused kõnelevad enda eest ise:  Maailmameistrivõistlustel sisesõudmises 2000m 1.koht ja 500m 1.koht, Euroopa Meistrivõistlustel sisesõudmises 500m 1.koht ja 2000m 2.koht ning Euroopa Meistrivõistlustel paarisaerulisel kahepaadil 6.koht.  Eesti Sõudeliidu koondislane ja Team Estonia liige. |
| **Sille Puhu**  Esitatud 2 korda  (esitaja Janika Lõiv ja Kati Ilves) | Sille Puhu on sel aastal teinud silmapaistvaid tulemusi ning on tunnustatud oma vanuseklassi parima naisratturi tiitliga Eesti Jalgratturite Liidu poolt.  Sille on eeskujuks kõikidele naistele, kes tegelevad rattaspordiga või on muudmoodi aktiivse eluviisiga.  1. Parim naisrattur oma vanuseklassis aastal 2023:  https://sakala.postimees.ee/7898283/sille-puhu-kuulutati-jalgrattagalal-eesti-oma-vanuseklassi-parimaks  2. Eesti meistri tiitli cyclokrossis oma vanuseklassis aastal 2023:  https://sakala.postimees.ee/7883884/viljandlased-medalitel-narvas-selgitati-tsuklokrossi-eesti-meistreid  3. Lisaks muud edukad esinemised:  - https://sakala.postimees.ee/7868005/tsuklokross-sooviks-lund-ja-vihma-ja-aikesetormi-ja-voimalikult-raskeid-olusid  - Eesti meistrivõistlustelt oma vanuseklassis järgnevad kohad: teine koht maastikurattamaratonis ja olümpiakrossis, kolmas koht gravelisõidus.  --  Sille on sellel aastal saanud mitmetel võistlustel häid kohti, ka väljaspool Eestit, nt Belgias Euroopa tsüklokrossis on oma vanuseklassi hõbe. Eestis on ta tsüklokrossi eesti meister, oma vanuses. Lisaks ta sõidab ka maastikumaratone ja on meistrivõistluste II koht.  Ta valiti terve Eesti parimaks naisjalgratturiks oma vanuseklassis. Ta on väga mitmekülgne, osaleb erinevatel rattavõistlustel nii tsüklokrossis, gravelis ja maastikul. Tubli ja andekas Viljandi naine. |
| **Tennisekeskus OÜ**  Esitatud 2 korda  (esitaja Valimisliit Südamega Viljandis ja Ditmar Martison) | Padeliväljakute näol uue ja atraktiivse sportimisvõimaluse loomise eest Viljandi linna. Seeläbi on Viljandi järve ääres olev sporditaristu muutunud atraktiivseks sihtkohaks paljudele ala harrastajale. Tegu on kiiresti populaarsust koguva alaga ning see investeering mõjutab positiivselt ka Viljandi sporditurismi. |
| **Käsipalliklubi Viljandi HC**  Esitatud 2 korda  (esitaja Reformierakonna saadikurühm ja Eesti Keskerakorra saadikurühm) | Viljandi HC saavutas Eesti käsipalli meeste karikavõistlustel teise koha.  --  Sportlike saavutuste eest – üldiselt edukas hooaeg, ehkki tuldi teisteks. Eesti meistrivõistlustel 2022/2023 saadi teine koht. 2023. aasta Eesti karikavõistluste äsjases finaalis jäädi teiseks. Praegu, aasta lõpuks juhitakse Balti liiga põhiturniiri.  Märkimisväärne ja eriliselt tunnustamist väärt on mängimine valdavas osas Viljandi enda kasvandikega. |
| **Teele Toomsalu**  (esitaja Teele Toomsalu) | Discgolfi suurte saavutuste põhjal 2023:   * talvistel Eesti meistrivõistlustel hõbe medal; * suvistel Eesti meistrivõistlustel pronks medal; * Baltikate kolmest turniirist üks kuld; * Estonian Openi kuld - üks mainekamaid võistluseid, mis on välismaalt Eestisse toodud; * EM European Openil osalemine ja saavutatud 19 koht. |
| **Sten Ivanov**  (esitaja Motospordiklubi Nord) | Sten on väga pühendunud ja suure motivatsiooniga sportlane. Kui ta parasjagu ei ole koolis või trennis, siis tunneb ta huvi paatide ja autodega tegelemise vastu, eriti meeldib talle tehniline pool.  Trennis käib Sten 2-5 korda nädalas. Tehakse üldfüüsilist trenni ning kevad kuni sügis periood käib lisaks vee peal trennides. Üldfüüsilistes trennides oleme viimane aasta pannud rõhku individuaaltrennidele, suurem võistlusklass nõuab tugevamat füüsilist vormi. Võtame koos läbi kõik lihasgrupid ning teeme aeroobset trenni.  Tulemused 2023:   * Maailmameistrivõistluste III koht; * Euroopa meistrivõistluste IV koht; * LEEDU MEISTER. |
| **Viljandi maadlusklubi „Tulevik“**  (esitaja Isamaa saadikurühm) | Maadlusklubi Tulevik peab üleval ja on palju investeerinud Viljandis kaasaegse maadluskeskusse, mis on ainulaadne Eestis ja perspektiivikas Viljandi, kui läbi aegade tugeva maadlustraditsioonidega linna maadlejate tulevikku silmas pidades. Lisaks mitmetele tublidele aktiivsetele treeneritele võib Viljandis tihti harjutamas näha ka Epp Mäed koos oma treeneri Ahto Raskaga. See kõik on andnud tugeva positiivse emotsiooni meie noortele tulevikutähtedele. 2023. aastal valiti Tulevik Eesti parimaks vabamaadlusklubiks. Oma vanuseklassis olid aasta parimad Janar ja Jaanek Lips. Viljandi maadlusklubi treener Rain Aleksandrov teenis U15 vanuseklassis vabamaadluse parima treeneri tiitli.  2023.a Eesti parim vabamaadlusvõistkond (EML),  Helsinki Open (20 riiki, 110 võistkonda, 712 võistlejat) võistkondlik III koht,  Eesti meistrivõistluste võistkondlik võitja U15, U17 ja U20 arvestuses. Eesti hõbe võistkondlikus arvestuses täiskasvanutes. |
| **Deeno Lippand**  (esitaja Raili Aavik) | Vahel on nii, et meie hobi ongi meie töö. Ilma suure kireta ei ole ühelgi treeneril võimalik oma tööd teha nii, nagu tema seda teeb. Usun, et ma ei liialda kui ütlen kõigi tema trennis käivate lastevanemate ja laste eest, et ta on tunnustust väärt oma töö eest. Siinkohal soovin täpsustada, mitte ainult hea treener vaid ka väga lastesõbralik, ta on märkaja, ta on vastustulelik, ta on empaatiline, ta on hooliv. Tema kohta käivaid iseloomustusi võikski siia jääda loetlema. Tema trenn on meie lastele oodatuim päev nädalas. Sinna ei hilineta iialgi, vaid pigem palutakse alati varem kohale viimist. Ta on meie Viljandi lastele suureks eeskujuks ja motivaatoriks. Ettevõtmised, kus lastega on käidud, ei ole jätnud külmaks ühtegi last ega ka ühtegi lapsevanemat. Seoses ettevõtmistega on pakkunud palju häid emotsioone. Kõigi laste ja lastevanemate nimel oleme tänulikud, et on olemas selline treener. Aitäh, Deeno Lippand! |
| **Viljandi Metall võrkpalli naiskond**  (esitaja Eesti Keskerakonna saadikurühm) | Sportlike saavutuste eest – edukas hooaeg, võrkpalli Eesti naiste meistriliigas, 2022/2023 meistrivõistlustel saadi kevadel medal, saavutati kolmas koht. Üle pikkade aastate tuli Viljandisse naiste võrkpalli medal. Märkimisväärne ja eriliselt tunnustamist väärt on mängimine valdavas osas Viljandi enda kasvandikega, ka noorteklassi kuuluvate neidudega. |

**Kuni 21-aastase sportlase ettepanekud:**

|  |  |
| --- | --- |
| **Kandidaat** | **Põhjendus** |
| **Paul Richard Laur**  Esitatud 4 korda  (esitaja Reformierakonna saadikurühm, Motospordiklubi Nord, Vilja Volmer-Martinson ja Valimisliit Südamega Viljandis) | Paul Richard Laur on esinenud edukalt paljudel veemotospordi võistlustel masinaklassis GT-15. 2023 aasta oli Paul Richard Lauri jaoks seni tema edukam hooaeg, mida ilmestavad järgmised tiitlid:  - Eesti meister 2023;  - Läti meister 2023;  - Balti meister 2023;  - Põhjamaade meister 2023;  - Euroopa meister 2023;  - Maailmameister 2023.  Paul on oma võistluskire pärinud isalt. Ta teeb 2-5 korda nädalas üldfüüsilist trenni, millest pooled on individuaaltrennid, et saavutada maksimaalselt häid tulemusi. Võetakse läbi kõik lihasgrupid ja tehakse aeroobset trenni. Kevadest sügiseni käib Paul paadiga vee peal trennis lisaks üldfüüsilisele trennile. Vabal ajal aitab Paul treeneril toimetada mootorite juures ning õpib paremini tundma paadi ehitust.  Tulemused 2023  MAAILMAMEISTER  EUROOPA MEISTER  PÕHJAMAADE MEISTER  BALTI MEISTER  LÄTI MEISTER  --  Viljandi 14-aastane ringrajapaadisõitja Paul Rihard Laur on viimastel aastatel jõudnud oma vanuseklassis maailma absoluutsesse tippu. Paul Rihard Lauriga samas paadiklassis (kus võistlevadki noored vanuses 10 – 16. aastat) osales näiteks Inglismaal toimunud MM-l paarkümmend noorsportlast. Selliseid saavutusi nagu Paul Rihard Lauril ei ole ühelgi teisel Viljandi linna noorsportlasel hetkel vastu panna. Tema saavutused:  a. 2022.a: MM hõbe; EM hõbe; Põhjamaade meistrivõistluste hõbe; Balti meister; Leedu MV Hõbe; Eesti MV III koht; Eesti parim noor veemotokas 2022;  b. 2023. a: Maailmameister; Euroopa meister; Baltimaade meister, Põhjamaade meister, Eesti meister, Läti MV kuld, Eesti parim noorteklassis. |
| **Doris Meinbek**  Esitatud 2 korda  (esitaja Kristi Kroon ja Eesti 200 saadikurühm) | 2016. aastal sõudmise trenni tulles oli Dorise eesmärgiks teha trenni ja nautida seltskonda. See oli aeg, mil ta vaatas kuidas teised sportlased võistlevad maailma tasemel ja pingutavad igal võistlusel, et saada tiitlivõistluste paatkonda Eestit esindama. Alustades sõudmisega ei olnud Doris väga enesekindel ning arvas, et tema ei jõua sinna tasemele ja üldse võistlemine tundus hirmus asi. Ta käis ühe kuu trennis, kui treener, Robert Jürimaa, pani ta kirja Eesti Meistrivõistlustele sisesõudmises pikamaa distantsile. Robert nägi Dorises piisavalt potentsiaali saamaks heaks sõudjaks. Esimene võistlus lõppes 3. kohaga ning edaspidised kolmapäevad, mis eelneval kuul olid puhkepäevad, said automaatselt trennipäevadeks. Alates sellest võistlusest sai Doris aru, et talle meeldib sõuda ja see mida ta teeb, seda ta armastab. Sellest alguse saanud suur kirg, ambitsioon, distsipliin ja kohusetunne on Dorisest vorminud oma trennikaaslastele suure eeskuju ja eduka Eesti naissõudja. Tänaseks päevaks kuulub tema nimele üks Eesti rekord (sisesõudmise U19 2000m), 28 Eesti Meistritiitlit, 3 Maailmameistritiitlit, Euroopa Meistritiitel, Leedu Meistritiitel, 2 Balti Meistritiitlit ja 2022 U19 parima naiskonna tiitel. Samuti kuulub ta teist aastat järjest Team Estonia sportlaste hulka ning lisaks ka Eesti Sõudeliidu noortekoondisesse.  Dorise praegused saavutused räägivad enda eest, see tüdruk soovib ennast veel rohkemgi maailmale näidata ning ka oma eesmärkide püstitamisel on plaanis aina kõrgemale tippu pürgida. Tema eesmärkideks on Eesti naiste sõudmise esiletoomine, MM-i ja EM-i medalite võitmine kui ka neil osalemine, olümpiamängudele kvalifitseerumine, mis toimuvad 2028 Los Angeles. Arvestades ka asjaolu, et 2024 aasta olümpiamängudele hetkel ühtegi Eesti naist ei ole minemas, avaneks sellega Dorisele võimalus olla esimene naine või naiskond, kes esindab Eesti riiki olümpiamängudel sõudmises. Hetkel soovib ta treenida talvel vastupidava ja jõulise põhja, et tuleval aastal esindada oma riiki U23 EM-il Türgis ja MM-il Kanadas.  Noore sportlase preemia oleks Dorisele mitmeti olulise tähendusega. Esmalt näeb ta veelgi, et Viljandi linnas olev kogukond märkab tema pingutusi ning soovib teda selle eest tunnustada. Samuti aitaks preemia finantsiline pool tema sportlaskarjääri teekonnal muretumalt jätkuda ning toetaks tema treening- ja võistluskulude katmist.  Mida võidab Viljandi?  Kindlasti lisandub linnale positiivsetes nootides kuulsust juurde. Viljandi on juba tuntud, kui silmapaistvate kuulsate sportlaste kodukoht ja väärib mitmekülgsete sportimisvõimalustega linna kuvandi hoidmist muutudes inimestele atraktiivsemaks paigaks, kuhu edaspidi oma elu planeerida.  Palun anda võimalus veel ühe tubli noore sportlase edu püüdluste toetuseks!  Dorise parimad tulemused 2023:   * 27.-28. jaanuar - Euroopa Meistrivõistlused sisesõudmises U19 500m 1.koht, U19 2000m II koht; * 25.-26. veebruar - Maailma Meistrivõistlused sisesõudmises U19 2000m 1.koht, U19 500m I koht; * 11. märts - Eesti Meistrivõistlused sisesõudmises U23 2000m I koht; * 15.-16. aprill - Croatia Open U23 2000m ühepaadil 4.koht ja paarisaerulisel kahepaadil II koht; * 23.-25. juuni - Merevaigust Aer Naised 2000m ühepaadil III ja V koht; * 14.-15. juuli - Balti Meistrivõistlused Naised paarisaerulisel kahepaadil 500m I koht ja 2000m I koht; * 29.-30. juuli - Eesti täiskasvanute Meistrivõistlused Naised 2000m paarisaerulisel kahepaadil 2.koht, üksikaerulisel neljapaadil I koht, kaheksapaadil I koht, paarisaerulisel neljapaadil I koht; * 12.-13. august - Eesti noorte Meistrivõistlused U23 2000m ühepaadil III koht, üksikaerulisel kahepaadil I koht, paarisaerulisel kahepaadil I koht; * 26.-27. august - Euroopa Meistrivõistlused U23 2000m paarisaerulisel kahepaadil VI koht; * 25. november - Eesti Meistrivõistlused sisesõudmises U23 6000m I koht.   --  Doris on eeskujulikult sihikindel silmapaistev noor sportlane, kelle 2023 aasta spordisaavutused kõnelevad enda eest ise:  Maailmameistrivõistlustel sisesõudmises 2000m I koht ja 500m I koht, Euroopa Meistrivõistlustel sisesõudmises 500m I koht ja 2000m II koht ning Euroopa Meistrivõistlustel paarisaerulisel kahepaadil VI koht.  Eesti Sõudeliidu koondislane ja Team Estonia liige. |
| **Janar Lips**  (esitaja Jaanek Lips) | Suurepäraste sportlike saavutuste eest maadluses 2023.a.  \*Kohad kõrgematelt tiitlivõistlustelt (OM, MM ja EM) – U20 EM 15-nes  \*Kohad MK-etappidel täiskasvanud – K. Palusalu memoriaal II, Baltic Cup I; Helsinki Open III  \*I - III kohad Eesti täiskasvanute meistrivõistlustel – Eesti meister 2023 täiskasvanutes  \*I - III kohad Eesti noorte meistrivõistlustel – U20 Eesti meister 2023  \*Eesti Maadlusliidu poolt tunnustatud parim U20 vabamaadleja 2023  2023. aastal toimus vanuseklassi vahetus kadettidest juuniorite vanuseklassi. Esimesel aastal tuleb konkureeida endast kuni kaks aastat vanematega (U20). Samas võib vanuseklassi vahetumise aastat pidada rahvusvahelistel turniiridel peetud matšide järgi edukaks. Seda toetab U 20 EM`i 15-nes koht ja Balti Cupi võit. Sportliku taseme stabiilsust kinnitab ka möödunud aasta Eesti meistritiitli kaitsmine täiskasvanute vanuseklassis ning meeste arvestuses rahvusvahelise K. Palusalu memoriaali II poodiumi koht. Täiskasvanute meistritiitlit täiendab ka Eesti juuniorite vanuseklassi meistritiitel. 2023. a õnnestumisteks võib pidada rahvusvaheliste suurturniiride etteasteid ja Helsinki Open III poodiumi kohta.  Janar on arvatud Eesti koondisesse ning on valitud Eesti Maadlusliidu poolt 2023. a parimaks U20 vanuserühma vabamaadlejaks. Janar on motiveeritud ja pühendunud õpilane Viljandi Gümnaasiumis, treenides Viljandi Spordikoolis Ahto Raska juhendamisel. |
| **Gerli Endrekson**  (esitaja Viljandi Sõudeklubi) | TEAM ESTONIA liige.  2023. aasta Eesti Sõudeliidu parim noorsõudja.  2023. aasta Viljandimaa parim noorsportlane.  Euroopa noorte meistrivõistlused, ühepaat 10. koht.  Noorte Maailmameistrivõistlused, ühepaat 20. koht.  Eesti karikavõistlused, ühepaat I koht.  Eesti täiskasvanute meistrivõistlused: I koht – naiste paarisaeru kahepaadil, ja kaheksapaadis.  Eesti noorte meistrivõistlused: 5 kordne Eesti meister – ühepaat, paarisaeruline kahepaat, roolijata neljapaat, kaheksapaat, paarisaeruline neljapaat (Võitis kõigis paadiklassides, kus oli võimalik sõita).  Gerli on töökas ja andekas sportlane. Ta on väga sihikindel ja võitleja hingega. Samuti on ta väga auahne.  Ta püstitab omale kindlad eesmärgid ja siis töötab selle nimel. Ta usaldab oma nõuandjaid ja teeb hea meelega koostööd. Gerli on nõus vaeva nägema ja kergelt alla ei anna.  Treener: Ruth Vaar. |
| **Markus Järvsoo**  (esitaja Valimisliit Südamega Viljandis) | Viljandi noormees Markus Järvsoo (s 2007) saavutas 2023. aastal Eesti meistrivõistlustel klassikalises jõutõstmises Eesti meistri tiitli. Markus alustas treeninguid 2022. a augustis omal käel ja omast huvist, varustab end ise ja treenib Viljandi jõusaalides. Võistlemist alustas Markus lõppenud aasta algul, mil osales Eesti noorte, juunioride ja seenioride meistrivõistlustel klassikalises jõutõstmises (18.02 Tartus), kus võitis sub-juuniorite klassis 83 kg kaaluklassis Eesti meistri tiitli. Eesti karikavõistlustel jõutõmbes (23.07 Tartus) saavutas Markus noormeeste seas 3. koha. Sügisel võistles ta Olustvere Teenindus- ja Maamajanduskooli VI Jõukahevõistlusel (30.11), kus saavutas 2. koha, talvel aga Eesti kutsekoolide vahelisel võistlusel klassikalises jõutõstmises (12.12 Luua Metsanduskoolis), kus ta kuulutati Eesti kutsekoolide meistriks absoluutkaalus ja oma kehakaalus. 2024. aasta algul võtab Markus Järvsoo osa Eesti meistrivõistlusest klassikalises jõutõstmises Käärikul 13.-14.01. |
| **Rebeka Rebane**  (esitaja Valimisliit Südamega Viljandis) | Viljandi Jakobsoni kooli 9. klassi õpilane Rebeka Rebane võitis 2023. aastal kolm Eesti ja kolm Balti meistritiitlit laevamudelismis. Sellega kuulutati ta Viljandi Laevamudelistide Klubi 2023. aasta hooaja parimaks nooreks tegijaks. Lisaks on ta pälvinud võistkondliku II koha Jaan Depmanile pühendatud nuputamisvõistlusel. |
| **Hendrik Koks**  (esitaja Marko Koks) | Väga sihikindel ja edasipüüdlik noor sportlane, kes on seadnud endale spordis väga kõrged eesmärgid. Sellest sügisest alustas õpinguid Tartu Ülikooli kehakultuuri ja spordi teaduskonnas ning suudab ühildada õpingud Tartus ja treeningud Viljandis. Kevadel saavutas A kl Eesti Meistrivõistlustel 4. koha ning tunnistati turniiri parimaks mängijaks. Täiskasvanute Eesti Meistrivõistlustel saavutas Viljandi HC Käsipallimeeskonna koosseisus hõbedale, samuti Balti Liigas. Meistriliiga eelmise hooaja parim mängujuht. Suvel tuli Viljandi HC meeskonnaga rannakäsipalli Eesti Meistriks. Sellel hooajal tuli Eesti Karikavõistlustel hõbedale. Hetkel selle hooaja Balti Liiga kõige resultatiivsem mängija. Kuulub nii Eesti käsipalli noorte- kui ka täiskasvanute koondisesse. Osales meeste koondisega Euroopa ja Maailma Meistrivõistluste kvalifikatsioonimängudes. Samuti detsembri lõpus võitis Eesti U-20 noortekoondisega Baltic Sea turniiri, olles võistkonna kapten. |

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist